Odense Adresse-Contoirs Efterretninger, 1838-06-04
Det bedrøvede os vel, at den Standsning, Forretningerne leed ved D. M. Sygdom, foranledigede Dem til at udsætte Stændernes Sammenkaldelse over den Tid, som ved Lovbud, er bestemt: Men Gud vil bevare D. M. sund og kraftfuld, og Jnstitutionens ophøiede Stifter vil fremtidig sammenkalde Folkeraadet efter den Beslutning, som med Glæde modtoges af Folket. Ved Deres utrættelige Jver for Landets Vel er en betydelig Mængde Sager bleven bearbeidet til Forelæggelse for Stænderne. D. M. har allerede i Lovgivningen iværksat flere Forbedringer af indgribende Vigtighed, og ladet indlede Undersøgelser, hvis Udfald Folket med spændt Forventning imødeseer. Udgivelsen af Communalloven for Kjøbstæderne, som vi haabe en Communallov for Landet snart vil paafølge, Beslutningerne til Realunderviisningens Fremme, D. M. Omsorg for en Filialbanks Oprettelse: dette og meere har Krav paa Folkets taknemmelige Paaskjønnelse. ere D. M. har fundet det nødvendigt, at lade et Lovbud udgaae, som Stænderne, i Tillid til Folkets sunde og besindige Omdømme og til den offentlige Menings Magt, samt i Betragtning af D. M. ophøiede Stilling, allerunderdanigst havde fraraadet; men de Formildelser, som D. M. til samme Tid har ladet indtræde i den for visse mindre Presseforseelser forhen bestemte livsvarige Censur, have desuagtet bevaret den Overbeviisning, at D. M. vil hævde Trykkefriheden, og at De med Folket erkjender den for et af Landets vigtigste Goder, uagtet nogle Misbrug uundgaaelig dermed ville være forbundne. D. M. har skjænket Stændernes Forestilling om Landets Finantser allernaadigst Opmærksomhed og erkjendt Nødvendigheden af en Besparelsesplan, og det glæder Stænderne, at De, Allernaadigste Konge, antager, at nye Statslaan ikke, saafremt ingen overordentlige Begivenheder maatte indtræffe, ville blive nødvendige, ei heller forøgede Skatter, som efter de sidste for Land og By uheldige, med Misvært forbundne Aar, for Jylland vilde blive en altfor trykkende Byrde. D. M. har allernaadigst tilkjendegivet, at nogle Besparelser ere iværksatte, og De vil ikke ophøre at henvende Deres Opmærksomhed paa dette Landets vigtigste Anliggende, saa at den rette Ligevægt mellem Statens Jndtægter og Udgifter kan blive tilveiebragt. D. M. er overbeviist om Nødvendigheden af Finantsernes Offentlighed, som vi tillidsfulde haabe at De vil give en til Stænderinstitutionens Hensigt svarende Form, uden hvilken Stænderne ikke ville være i Stand til vedbørlig at udføre det dem betroede vigtige Hverv. Med Længsel imøde seer Folket Beretningen og Finantsernes Stilling i 1836 og den bebudede Besparelsesplan. De Oplysninger, som D. M., maatte behage herom at bekjendtgjøre eller meddele Stænderne, ville de modtage med Taknemmelighed, og efter Pligt og Samvittighed benytte til det Formaal, hvortil de stedse ville stræbe: Kongens og Folkets sande Lykke"Med dyb Alvor fornye vi vort Løfte, at vi i den betydende Virkekreds, hvortil vore Medborgeres Tillid har kaldet os, ville nytte al vor Erfaring, eendrægtige hæve vort Blik fra smaalige Hensyn og personlig Jnteresse hen til det almene Vel, og ingen Anstrengelse spare, for at udfinde hvad der er Ret, og hvad vi da erkjende for Ret skal udtale sig i vore Ord med al den Aabenhjertighed, Styrke og Varme, der egner sig for den, der elsker sit Fædreland over Alt, men tillige med den Ærefrygt og Beskedenhed, som kan fordres af den danske Mand, der taler for Folket til sin Konge. Da bliver vor Tale Gjenklang af de bedste Borgeres Meninger i de Samfund, der have nedlagt deres Haab og Ønsker i vore Hænder, og den vil huldrigt høres af Landets Fader. "Med hjertelig Deeltagelse have vi modtaget Efterretningen om Forbindelsen i den kongelige Familie, og med det hele Folk bede vi til Gud, at han vil tildele den sine bedste Velsignelser og at den maa vorde en rig Kilde til Glæde for Deres Faderhjerte.